钦定古今图书集成/理学汇编/学行典/第045卷 > 朱子全书 > 《答陈卫道》
## 钦定古今图书集成/理学汇编/学行典/第045卷 > 朱子全书 > 《答陈卫道》

天生烝民，有物有则。只生此民时，便已是命他以此
性了。性只是理，以其在人所禀，故谓之性，非有块然
一物可命为性，而不生不灭也。盖尝譬之，“命”字如朝
廷差除，性字如官守职业。故伊川先生言：“天所赋为
命，物所受为性。”其理甚明。故凡古圣贤说性命，皆是
就实事上说。如言尽性，便是尽得此君臣父子三纲
“五常之道而无馀”，言养性便是养得此道而不害。至
微之理，至著之事，一以贯之，略无馀欠，非虚语也。